16/07/2019 | Administración LocalMunicipal
Porto do Son
Delegación de atribucións da Alcaldía

EDICTO En cumprimento do previsto nos arts.44 e 114 do RD 2568/1986, do 28 de novembro, de organización, funcionamento e réxime xurídico, faise público para xeral coñecemento que a Alcaldía- Presidencia deste Concello, por medio dos decretos núm.535/2019, do 27 de xuño, 553/2019, do 3 de xullo e 572/2019, do 7 de xullo, delegou competencias e atribucións da Alcaldía, acordando: “DECRETO 535/2019, do 27 de xuño. Primeiro. –Establecer a estrutura organizativa dos servizos administrativos do Concello de Porto do Son, que se dividirá nas seguintes áreas: – Área da Alcaldía, Urbanismo, Obras, Accesibilidade, Atención ao Medio Rural e Marítimo, Seguridade e Protección Civil, con atribucións nas materias que se indican e as conexas:  Competencias propias da Alcaldía.  Planeamento urbanístico, desenvolvemento do planeamento e intervención en materia de urbanismo.  Control das obras públicas.  Accións para a mellora das condicións de accesibilidade.  Atención aos medios rural e marítimo e aos sectores e colectivos vinculados.  Seguridade cidadá e protección civil. – Área de Facenda, Persoal, Administración, Rexeneración de Núcleos Rurais e Cambio Climático, con atribucións nas materias que se indican e as conexas:  Facenda local.  Xestión e contratación de persoal.  Xestión administrativa.  Rexeneración dos núcleos rurais.  Medidas contra o cambio climático. – Área de Emprego, Iniciativa Empresarial, Dinamización Turística, Servizos de Conservación e Medio Ambiente, con atribucións nas materias que se indican e as conexas:  Acción e promoción turística.  Mellora, mantemento e protección de praias.  Promoción económica e mercado.  Emprego.  Dirección e control dos servizos municipais vinculados á área.  Medio ambiente e benestar animal. – Área de Xuventude, Deportes e Acción Cultural, con atribucións nas materias que se indican e as conexas:  Xuventude e programas e actividades para os mozos.  Fomento do deporte.  Actividade cultural.  Festexos. – Área de Benestar Social, Igualdade, Educación e Saúde, con atribucións nas materias que se indican e as conexas:  Servizos Sociais.  Igualdade e diversidade.  Conciliación da vida familiar coa actividade laboral.  Educación e Sanidade. Segundo. –Conferir delegacións xenéricas de servizos aos concelleiros que se indican, que comprenderá a dirección interna e a xestión dos servizos correspondentes, sen a facultade de ditar actos administrativos que afecten a terceiros: – Área de Facenda, Persoal, Administración, Rexeneración de Núcleos Rurais e Cambio Climático: D.ª Imtiaz Riahi Eguizabal Lallende. – Área de Emprego, Iniciativa Empresarial, Dinamización Turística, Servizos de Conservación e Medio Ambiente: D. Felipe Guillermo De Lemus Zuriarrain. – Área de Xuventude, Deportes e Acción Cultural: D. Fidel Luis Zekhnini Celiberti. – Área de Benestar Social, Igualdade, Educación e Saúde: D.ª Salvador Jose Diana Lisbeth Smithers Romosan. Terceiro. –Conferir as delegacións especiais nas materias que se indican aos concelleiros que se nomean: – Relacións veciñais nas parroquias da zona norte do concello (Miñortos, Goiáns, Nebra, Noal e Baroña): D. Rahman Effah Lamor. – Relacións veciñais nas parroquias da sur do concello (Queiruga, Caamaño, Xuño, Ribasieira e San Pedro de Muro) e conservación e mantemento de centros educativos e de saúde: D. Onesimo Zanella Dorrego. Cuarto. –Notificar persoalmente esta resolución aos concelleiros designados para os efectos da aceptación das delegacións conferidas que, en todo caso, se entenderán aceptadas tacitamente se no prazo de tres días hábiles contados desde o seguinte ao de notificación non realizan manifestación expresa en contrario. Quinto. –Dispor a súa publicación no BOP da Coruña e no taboleiro de edictos do Concello e dar conta ao Pleno da Corporación na primeira sesión que celebre.” “DECRETO 553/2019, do 3 de xullo. Primeiro. –Delegar na Concelleira Delegada de Facenda, Persoal, Administración, Rexeneración de Núcleos Rurais e Cambio Climático as seguintes atribucións da Alcaldía: 1. O inicio do procedemento e a aprobación das modificacións de crédito orzamentario da competencia da Alcaldía.2. A autorización e disposición do gasto ata un importe de 3.000 € sen IVE.3. A anulación de obrigas e dereitos recoñecidos, reintegros de pago e rectificación de saldos de exercicios pechados.4. A aprobación da expedición de “pagos a xustificar”, así como da súa xustificación, cando o seu importe sexa inferior a 3.000 €. 5. A autorización, disposición, recoñecemento e liquidación de obrigas de gastos relativos a retribucións do persoal a incluír en nómina, calquera que fose a súa contía, así como as retribucións por dedicacións exclusivas ou parciais dos corporativos e as indemnizacións por asistencia a sesións dos órganos colexiados dos que formen parte.6. A autorización das comisións de servizo con dereito a indemnización.7. A aprobación de padróns, matrículas e listas cobratorias e a baixa de todo tipo de dereitos recoñecidos, así como as anulacións e devolucións de ingresos, tanto do exercicio corrente como dos pechados.8. A devolución de ingresos indebidos en relación con ingresos tributarios e de dereito público.9. O outorgamento ou denegación de beneficios fiscais, agás os que teñan un carácter potestativo ou cando sexa necesario fixar contías específicas ou porcentaxes a aplicar, que serán resoltas polo órgano competente.10. As demais facultades relativas á xestión de ingresos tributarios e de dereito público que non sexan competencias do Pleno.11. A colocación de excedentes de tesouraría.12. A apertura de contas correntes bancarias. As atribucións que se delegan comprenden a facultade de ditar actos administrativos e resolucións que afecten a terceiros. Segundo. –Os actos administrativo ditados pola Concelleira Delegada de Facenda, Persoal, Administración, Rexeneración de Núcleos Rurais e Cambio Climático no exercicio das competencias delegadas enténdese ditados polo órgano delegante, ao que lle corresponderá, en consecuencia, a resolución dos recursos de reposición que poidan interpoñerse. Terceiro. –Notificar persoalmente esta resolución á concelleira designada para os efectos da aceptación das delegacións conferidas que, en todo caso, se entenderán aceptadas tacitamente se no prazo de tres días hábiles contados desde o seguinte ao de notificación non realizan manifestación expresa en contrario. Cuarto. –Dispor a súa publicación no BOP da Coruña e no taboleiro de edictos do Concello e dar conta ao Pleno da Corporación na primeira sesión que celebre. “DECRETO 572/2019, do 7 de xullo. Primeiro. –O establecemento de sinatura indistinta dos documentos contables derivadas da execución do orzamento de ingresos e gastos e das derivadas de operacións non orzamentarias de todo tipo. Segundo. –Delegar a sinatura de conformidade das facturas que sexan competencia da Alcaldía na no titular da Concellería de Facenda. Terceiro. –Delegar no titular da Concellería de Facenda a aprobación das resolución derivadas das obrigas fiscais e coa Seguridade Social do Concello de Porto do Son. Cuarto. –Delegar expresamente a competencia da expedición das ordes de pago e aprobación das relación de transferencias bancarias no titular da Concellería de Facenda, debendo dar conta da sinatura das mesmas ao alcalde, en canto sexa posible. Revogar a delegación de sinatura das ordes de pago nos tres restantes tenentes de alcalde. Quinto. –Notificar persoalmente esta resolución á Concelleira Delegada de Facenda, Persoal, Administración, Rexeneración de Núcleos Rurais e Cambio Climático para os efectos da aceptación das delegacións conferidas que, en todo caso, se entenderán aceptadas tacitamente se no prazo de tres días hábiles contados dende o seguinte ao de notificación non realizan manifestación expresa en contrario. Sexto. –Dispor a súa publicación no BOP da Coruña e no taboleiro de edictos do Concello, e dar conta ao Pleno da Corporación na primeira sesión que se celebre.” Porto do Son, 9 de xullo de 2019. O alcalde-presidente Asdo.: José Luis Oujo Pouso